stanford-oval/wikipedia huggingface dataset:
ויריאתוס
הערות שוליים

↑  Pastor Muñoz, עמ' 22
↑  Theodor Mommsen, The History Of Rome, Book IV, עמ' 22
↑  Salinas de Frias, 2008, עמ' 92
↑  Gómez Fraile, 2005, עמ' 126
↑  2013 ,Paniego Díaz, עמ' 17
↑  Gozalbes Cravioto, 2000, עמ' 55
↑  2000 ,Pérez Vilatela, עמ' 302
↑  Pastor Muñoz, 2004, עמ' 38–39
↑  A.Arenas Lopez, 1900, עמ' 126
↑  Pastor Muñoz, 2004, עמ' 39
↑  Gómez Fraile, 2005, עמ' 127–128
1 2  2000 Pérez Vilatela עמ' 261
↑  Amilcar Guerra 1992 עמ' 14
↑  Pastor Muñoz 2004, עמ' 217
↑  Amilcar Guerra, 1992, עמ' 15–16
↑  2013 ,Paniego Díaz, עמ' 15
↑  Salinas de Frias, 2008, עמ' 98
↑  Villares, Fontana i Lazar, Placido Suarez, 2006, עמ' 770
↑  [2006 F Gómez Espelosín. עמ' 145–147, 74–75]
↑  Eutropii Breviarium Liber Quartus, 4, 16
↑  Flori, Epitome de T. Livio bellorum omnium annorum DCC, XXXIII
↑  1993 ,García Quintela
↑  1993 עמ' 117 García Quintela
↑  Pastor Muñoz, 2000, עמ' 39
↑  Pérez Vilatela, 2000
1 2  Pastor Muñoz 2004 עמ' 140
↑  Garcia Riaza 1995 עמ' 250
1 2 3  Martinez Ruiz, Maqueda Abreu, 2000, עמ' 46
↑  Francisco Martin, 1996, עמ' 65
↑  Gómez Fraile, 2005, עמ' 127
↑  Amílcar Guerra, 1992, עמ' 15
↑  Pastor Muñoz, 2009, עמ' 42–43
1 2 3  Pastor Muñoz, 2004, עמ' 156
1 2  Pastor Muñoz, 2004, עמ' 160
↑  Francisco Martin, 1996, עמ' 65-66
↑  Salinas de Frias, 2008, עמ' 99
↑  Pastor Muñoz, 2004, עמ' 158
| --- | --- |
בקרת זהויות :  BNE: XX1179377  GND: 12921244X  LCCN: no90014302  SUDOC: 079147186  VIAF: 45375460   WorldCat (עם VIAF): 45375460 
מפת המסעות של ויריאתוס נגד הרומאים
ורדה (נהר)

| --- | --- |

סמוך לקלארקדייל לאורך כביש סיקאמור קניון
 מידע כללי
 אורך:  274 ק"מ
 ספיקה ממוצעת:  17 מ"ק לשנייה
 אגן ניקוז:  17,133 קמ"ר
 מוצא:  אגם סליבן
 גובה מוצא הנהר:  1,327 מטרים
 יובלים:  East Verde River, Fossil Creek, Granite Creek 
 שפך:  הנהר סולט
 מדינות באגן הניקוז:  אריזונה בארצות הברית
 
 מסלול הנהר ורדה באגן הניקוז של הנהר חילה
 
נהר ורדה (באנגלית: Verde River, בשפת יוואפיי: Haka'he:la) הוא יובל ראשי של הנהר סולט הזורם במדינת אריזונה בארצות הברית. אורכו כ-274 קילומטרים, שטח אגן הניקוז שלו 17,133 קילומטרים רבועים וספיקתו 17 מטרים מעוקבים בשנייה בשפך הנהר. זהו אחד מנהרות האיתן הגדולים של אריזונה.
מקור השם בספרדית: Verde, שפירושו "ירוק". שם זה ניתן לנהר בשל צבע מימיו על ידי חוקרי הארצות הספרדיים שהיו האירופים הראשונים שהגיעו לנהר.
תיאור

כיוונו הכללי של הנהר כלפי דרום, והוא מתחיל אחרי הסכר באגם סליבן (Sullivan Lake) במחוז יאוואפיי (34°51′50″N 112°27′39″W﻿ / ﻿34.863889°N 112.460833°W﻿ / 34.863889; -112.460833), המוזן על ידי נהרות האכזב ויליאמסון ואלי ואש (Williamson Valley Wash) וביג צ'ינו ואש (Big Chino Wash). הנהר ורדה זורם בחופשיות לאורך 201 קילומטרים דרך אדמות פרטיות, אדמות מדינה, אדמות השייכים לשמורות אינדיאנים ואדמות של שירות היערות של ארצות הברית, בייחוד היער הלאומי טונטו, בטרם המפגש עם הראשון מבין שני הסכרים היוצרים את אגם הורסשו (Horseshoe Lake) ואגם ברטלט (Bartlett Lake). היישובים קמפ ורדה (Camp Verde), קלארקדייל וקוטונווד (Cottonwood) הם מרכזי האוכלוסייה העיקריים לאורך הנהר. הנהר נשפך לנהר סולט בסמוך לפאונטיין הילס (33°32′49″N 111°39′38″W﻿ / ﻿33.546944°N 111.660556°W﻿ / 33.546944; -111.660556). הנהר סולט נשפך לנהר חילה מערבית לפיניקס, בירת אריזונה.
ב-1984 קבע הקונגרס של ארצות הברית 65.2 קילומטרים ממסלולו של הנהר ורדה כנהר פראי ונופי לאומי. החלק הנופי מתחיל בביזלי פלטס (Beasley Flats) ונמשך במורד הזרם לאורך 31 קילומטרים עד הגבול הצפוני של אזור טבע הבראשיתי מזאטזל (Mazatzal Wilderness). החלק הפראי מתחיל בנקודה זו ונמשך משם ועד שפך הנחל רד קריק (Red Creek), 35 קילומטרים משם במורד הזרם.
ב-1986 זיהתה מדינת אריזונה קטע בן 10 קילומטרים כמשאב טבע קריטי. קטע זה של הנהר ורדה ואזור צמחיית הגדות הנלווית, בין העיירה קלארקדייל (סמוך למונומנט הלאומי טוזיגוט (Tuzigoot National Monument)) וגשר ברידג'פורט של כביש מדינתי 89A, צורף למערכת הפארקים המדינתיים של אריזונה. פארק זה, הקרוי "אזור הטבע המדינתי ורדה ריוור גרינוויי" (Verde River Greenway State Natural Area) מקיף שטח בן 1,900 דונם. הפארק המדינתי חוות הסוס המת (Dead Horse Ranch State Park), צמודה לפארק גרינווי.
צמחייה ובעלי חיים

צמחים הגדלים באזור צמחיית הגדות לאורך הנהר כוללים, בין השאר, את העצים: אלנוס אריזוני (Alnus oblongifolia), דולב אריזוני (Platanus wrightii) ואגוז אריזוני (Juglans major), מגוון של ערבות, קנים, סוף, אדר מילני (Acer negundo) ואשל.
בין 27 מיני הדגים המצויים בנהר: קרפיון, בס, גמבוזיה מצויה, שפמנון שטוח-ראש (Pylodictis olivaris)‏, Gila robusta (באנגלית Roundtail chub)‏, Gila intermedia (באנגלית Gila chub)‏, Catostomus clarki (באנגלית Desert sucker)‏, Cyprinella lutrensis (באנגלית Red shiner) ו-Catostomus insignis (באנגלית Sonora sucker). חולייתנים אחרים לאורך הנהר ורדה כוללים: בונה קנדי, לוטרה צפון אמריקנית, פרפור אפור, אנפה כחולה גדולה, צפרדע צ'יריקוואה (Rana chiricahuensis), צב בוץ סונורי (Kinosternon sonoriense) ממשפחת צבים מבאישים (Kinosternidae) ואחרים.
בונים ניצודו "תוך הצלחה בלתי מובטלת" בנהר ורדה על ידי ציידי פרוות אותם הובילו יואינג יאנג (Ewing Young) וקיט קארסון בשנת 1829. האורניתולוג וחוקר הטבע האמריקני אדגר אלכסנדר מירנס (Edgar Alexander Mearns) כתב ב"יונקים מהגבול המקסיקני בארצות הברית", סקר שערך ב-1907, שבונים חיו כמעט בכל הנחלים והנהרות של רמת קולורדו. השבת בונים לטבע במאה ה-21 שינתה אפילו נחלי מדבר קטנים לבית גידול איתן, והגדילה את מגוון ושפע המינים.
פעילויות נופש

שיט על הנהר ורדה בסירות מתנפחות וקיאקים הוא בילוי פופולרי בקטע שבו הנהר זורם דרך העמקים הנופיים ואזור טבע הבראשיתי מזאטזל. השכרת קיאקים, הסעות לאתרים, ציוד לשיט ושירותים זמינים בקלארקדייל, קוטונווד וקמפ ורדה. כמה חברות שיט מסחריות מציעות טיולים מודרכים על הנהר ורדה. קטעים פופולריים לשיט מסחרי כוללים את הקטע בין המזח ב-Lower TAPCO ועד המזח טוזיגוט בקלארקדייל, מסקידמור (Skidmore) לקניון השחור או מביגנוטי (Bignotti) ליער הלאומי פרסקוט (Prescott National Forest) בין קוטונווד לקמפ ורדה, ובין וייט ברידג' לקליר קריק או עד ביזלי פלט ביער הלאומי פרסקוט במורד הזרם מקמפ ורדה.
דיג ספורטיבי

ניתן לדוג בקטע נהר בן 110 קילומטרים מעל קמפ ורדה שגובהו הממוצע 1,200 מטרים מעל פני הים. היישוב הקרוב ביותר שבו אפשר לקנות דלק, מצרכים וציוד דיג הוא קוטונווד. מיני הדגים הנפוצים בקטע זה כוללים בס גדול-לוע, בס קטן-לוע, חמנון, שפמנון תעלות (Ictalurus punctatus), שפמנון שטוח-ראש, אוקונוס צהוב (Perca flavescens), קרפיון ובחורף טרוטת עין-הקשת. ניתן גם למצוא סרטני נהרות וצפרדע שור אמריקנית.
קטע נוסף לדיג בן כ-100 קילומטרים הוא מקמפ ורדה עד אגם הורסשו, בגובה ממוצע של 850 מטרים. היישוב הקרוב לרכישת מצרכים ואספקה הוא קמפ ורדה. מינים לאורך קטע זה כוללים בס קטן לוע וגדול לוע, חמנון, שפמנון, קרפיון, סרטני נהרות וצפרדע שור אמריקנית.
אותם מינים שניתן למצוא בקטע מקמפ ורדה עד אגם הורסשו נוכחים לאורך קטע הנהר בן ה-20 קילומטרים מאגם הורסשו לאגם ברטלט. הגובה הממוצע של קטע זה הוא 550 מטרים מעל פני הים והיישוב הקרוב ביותר להצטיידות הוא קרפרי (Carefree).
הגובה הממוצע של קטע הנהר בן ה-30 קילומטרים מתחת לאגם ברטלט הוא 460 מטרים מעל פני הים. מיני הדגים בקטע זה כוללים: בס גדול לוע, חמנון, שפמנונים, אמנון, קרפיון, סרטני נהרות וצפרדעי שור אמריקניות. היישוב הקרוב ביותר להצטיידות הוא פאונטיין הילס.
לקריאה נוספת

Arizona Fishin' Holes: The Arizona Game and Fish Department's Guide to Public Fishing Waters and Facilities in Arizona (2010). Phoenix: Arizona Game and Fish Department.
Benke, Arthur C., ed., and Cushing, Colbert E., ed.; Blinn, Dean W. and Poff, N. Leroy (2005). "Chapter 11: Colorado River Basin" in Rivers of North America. Burlington, Massachusetts: Elsevier Academic Press. ISBN 0-12-088253-1.
ביאורים

↑  נהגה ורדי בפי המקומיים
↑  כלומר מבלי שהוא נעצר בסכרים
הערות שוליים

1 2  "Verde River, Arizona". National Wild and Scenic Rivers System. אורכב מ-המקור ב-2016-03-14. נבדק ב-2017-01-06.
↑  Will Croft Barnes, Arizona Place Names
↑  "Verde Wild and Scenic River Comprehensive River Management Plan" (PDF). United States Department of Agriculture. 2004. p. 3.
↑  "Verde River Greenway State Natural Area". Arizona State Parks.
↑  "Dead Horse Ranch State Park". Arizona State Parks.
↑  Christopher D. Carrillo, David L. Bergman, Jimmy Taylor, Dale Nolte, Patrick Viehoever, Mike Disney (2009).  J. R. Boulanger (ed.). "An Overview of Historical Beaver Management in Arizona". Proceedings of the 13th WDM Conference.{{cite journal}}:  תחזוקה - ציטוט: שימוש בפרמטר authors (link)
↑  Seth Ring (2009). "Wildlife at Work: Beaver, Otter and Native Fish on the Verde River". The Nature Conservancy.
↑  Verde River @ Clarkdale
| --- | --- |
בקרת זהויות :  NLI: 987007536546905171  LCCN: sh85142806  NARA: 10038649 
עצי אדר מילני וערבות לאורך נהר ורדה
גשר הרכבת המכונה "הגשר השחור" מעל נהר ורדה בסמוך לעיירת הרפאים פרקינסוויל, בערך במרכז מסלול הנהר
חוקים משלה

| --- | --- |

 מבוסס על:  האישה הטובה 
 סוגה:  דרמה משפטית
 יוצרים:  ג'יימס פלאן
 בימוי:  ליזה ג'יימס לרסון סיימון מאסי
 שחקנים:  איימי הוברמן ניל מוריסי רורי קינן פיונה או'שאנסי אמט ביירן ברהם גלאגר פול אנתוני-ברבר מריה דויל קנדי מו דאנפורד
 פסקול:  ג'ק סי ארנולד
 ארץ מקור:  אירלנד
 שפות:  אנגלית
 מספר עונות:  2
 מספר פרקים:  10
 הפקה
 מפיק:  קייטי הולי
 מפיקים בפועל:  שיין מרפי
 חברת הפקה:  Paramount Global Content Distribution, אולפני CBS 
 הפצה:  CBS Television Distribution, Paramount Global Content Distribution 
 אתר צילומים:  דבלין
 צלמים:  פרידה ונדל
 טכניקת צילום:  מצלמה יחידה 
 אורך פרק:  60 דקות
 שידור
 רשת שידור:  RTÉ One
 רשת שידור בישראל:  Yes הטלוויזיה בלוויין
 פורמט (תמונה):  16:9 1080i
 פורמט (קול):  סטריאו
 תקופת שידור מקורית:  1 בינואר 2017 – הווה
 קישורים חיצוניים
 acorn.tv/strikingout
 דף התוכנית ב-IMDb
 
חוקים משלה (באנגלית: Striking Out) היא סדרת דרמה משפטית אירית ששודרה לראשונה בערוץ RTÉ החל מ-1 בינואר 2017. את הסדרה הפיקו Bl!nder F!lms עבור RTÉ Television. כוכבת הסדרה איימי הוברמן מגלמת דמות של עורכת דין מדבלין בשם טרה רפרטי שהקימה משרד עורכי דין עצמאי. הצילומים נערכו בדבלין ובוויקלו. העונה הראשונה הכוללת ארבעה פרקים שודרה בינואר 2017 וזכתה לשבחי המבקרים. לאחר מכן נמכרה הסדרה לארצות הברית וב-17 במרץ 2017 שודרה לראשונה באמריקה הצפונית ב-Acorn TV. הסדרה הופצה ברחבי העולם על ידי DCD Rights ו-Acorn Media Enterprises.
הסדרה קיבלה את הרייטינג הגבוה ביותר בימי ראשון ב-RTÉ במשך שנה. לפני שידור הפרק הראשון מנהלת מחלקת הדרמה של RTÉ ג'יין גוגן אישרה שהעונה השנייה נמצאת בשלבי פיתוח. לאחר מכן הפקת העונה השנייה אושרה באופן רשמי כשהחלו הצילומים בקיץ 2017. שידורי העונה השנייה בת ששת הפרקים החלו ב-2018. בין השחקנים שהצטרפו לסדרה היו מריה דויל קנדי, מו דאנפורד וג'יין ברנן. ב-2018 רכשה חברת Channel 5 Broadcasting Ltd את זכויות השידור של הסדרה בממלכה המאוחדת. ב-13 בפברואר 2018 שודרה העונה הראשונה בערוץ החדש 5Select.
תקציר עלילה

הסדרה "חוקים משלה" עוקבת אחר חייה האישיים והמקצועיים הסוערים של עורכת הדין טרה רפרטי והמשרד החדש שייסדה. בעזרתם של ריי למונט, צעיר פיקח ודעתני שאותו ייצגה במשפט ואחר כך העסיקה אותו כעוזר, מג ריילי חוקרת פרטית, פיט, בעל בית קפה בו היא מקימה את המשרד החדש שלה, והעורך דין הבכיר וינסנט פייק, המנטור של טרה וידיד טוב, טרה מייצגת לקוחות במקרים מפתיעים בתוצאותיהם.
התיקים שטרה עוסקת בהם מציבים אותה בקונפליקט ישיר עם המשפחות המשפיעות ביותר ועם הממסד המשפטי והפוליטי. היא מנווטת את חייה החדשים, תוך כדי מאבק במאמציו של אריק ומשפחתו להחזיר את המצב לקדמותו. היא אינה לבדה במערכה, ובתמיכת הצוות החדש שלה טרה מגלה שבדרך הבלתי צפויה הזו התגמול הוא רב יותר.
צוות השחקנים > שחקנים ראשיים

איימי הוברמן – טרה רפרטי, עורכת דין העובדת בדבלין
ניל מוריסי – וינסנט פייק, QC וחבר קרוב של טרה
רורי קינן – אריק דאנבר, שמאורס לטרה ובוגד בה
פיונה או'שאנסי – מג ריילי, חוקרת פרטית וגורו של טכנולוגיה
אמט ביירן – ריי למונט, עבריין קטן שטרה ייצגה אותו, ובהמשך היא מעסיקה אותו
מריה דויל קנדי – ג'ורג' קיוזאק, שותפה למשרד של טרה (עונה שנייה)
מו דנפורד – סם דאנבר, אחיו הצעיר של אריק (עונה שנייה)
פול אנטוני-ברבר – ריצ'רד דאנבר, שותף בכיר במשרד עורכי דין, ואביו של אריק
ניק דאנינג – קונרד רפרטי, אביה של טרה, בריסטר במקצועו
אינגריד קרייגי – איירין רפרטי, אמה של טרה, עבדה בעבר כמזכירה משפטית
ברהם גלאגר – פיט, בעל בית קפה שמאפשר לטרה להקים שם את המשרד שלה
צוות השחקנים > שחקני משנה

קונאל קיטינג – סטיב, השותף של ריי
קייט גילמור – לוסי וילן, פקידת קבלה במשרדי החברה של דאנבר
סם מק'גוורן – "תולעת ספרים" ג'ו, עורך דין צעיר
נטלי רדמול-קווירק – קרוליין וולש, עורכת דין במשרדי דאנבר
אלווה טריל – ג'יליאן, עובדת במשרדי דאנבר
סוזאנה דה וריקסון – ג'ואן דאנבר, אמו של אריק
אנדה אוטס – פיליפ מק'גארת' (עונה שנייה)
מייקל ג'יימס פורד – נייג'ל פיצג'יימס (עונה שנייה)
ג'יין ברנן –דידרי יורק (עונה שנייה)
הערות שוליים

↑  Features. "Bl!nder Films". Blinderfilms.com. נבדק ב-2017-01-01.
↑  Sinann Fetherston. "Amy Huberman is Striking Out on New Year's Day". Rte.ie. נבדק ב-2017-01-01.
↑  "A tearful start as Amy Huberman begins Striking Out". Rte.ie. נבדק ב-2017-01-01.
↑  Anderson, John (2017-03-16). "'Striking Out' Review: The Fighting Irish". Wall Street Journal. ISSN 0099-9660. נבדק ב-2017-03-18.
↑  "Catalogue". DCD Rights. נבדק ב-2017-01-01.
↑  Goodman, Tim (17 במרץ 2017). "'Striking Out' Review". The Hollywood Reporter. נבדק ב-23 באפריל 2017. {{cite news}}:  (עזרה)
↑  "Legal eagles take flight in RTÉ's Striking Out". Irish Examiner. נבדק ב-2017-01-01.
↑  "Amy Huberman's 'Striking Out' for a second series of RTE's hit legal drama". Irish Independent. נבדק ב-2017-02-08.
↑  Production kicks off on Striking Out's second series
↑  "Brian O'Driscoll shares adorable message for wife Amy Huberman ahead of her new TV drama series". Independent.ie. נבדק ב-2017-01-01.
↑  Melanie Finn. "Amy Huberman set to show her serious side in new legal drama". Independent.ie. נבדק ב-2017-01-01.
חה פנגשאן

| --- | --- |

 לידה:  10 בספטמבר 1901 שושלת צ'ינג יי-יאנג (אנ'), סין
 פטירה:  28 בספטמבר 1997 (בגיל 96) ארצות הברית סן פרנסיסקו, ארצות הברית
 מדינה:  הרפובליקה הסינית הרפובליקה הסינית
 מקצוע:  דיפלומט, קונסול כללי
 צאצאים:  Monto Ho, Manli Ho 
 מידע חסיד אומות העולם
 סטטוס היסטורי:  שרד, אך איבד את משרתו
 מקום ההצלה:  וינה, גרמניה הנאצית (כיום באוסטריה)
 אופן ההצלה:  הנפיק אשרות כניסה לסין
 תאריך הכרה:  7 באוגוסט 2000
 מקום ההכרה:  יד ושם
 אופן הנצחה:  קיר התהילה
 מספר היהודים שהציל:  אלפים אחדים
 פרסים והוקרה:  חסיד אומות העולם (7 באוגוסט 2000) 
 קישורים חיצוניים
 יד ושם:  חה פנגשאן
 
חה פנגשאן
זהו שם סיני; שם המשפחה הוא .
חה פנגשאן (בכתב סיני מסורתי: 何鳳山, בכתב סיני מפושט: 何凤山, לעיתים מתועתק: פנג שאן הו; 10 בספטמבר 1901, בייאנג (Yiyang) שבמחוז חונאן – 28 בספטמבר 1997, סן פרנסיסקו) היה דיפלומט סיני, שבהיותו הקונסול הכללי של הרפובליקה הסינית בווינה בין השנים 1938–1940 הציל מאות ואולי אף אלפי יהודים מציפורני הנאצים. הוכר כחסיד אומות העולם על ידי יד ושם.
חייו לפני מלחמת העולם השנייה

חה פנגשאן נולד למשפחה ענייה והתייתם מאביו בגיל שבע. בזכות חריצותו והצטיינותו התקבל לבית הספר התיכון ייאנג בצ'אנגשה, בירת הפרובינציה, ומאוחר יותר לאוניברסיטת ייל-בסין. בשנת 1926 התקבל לאוניברסיטת מינכן, בה סיים בהצטיינות דוקטורט בכלכלה מדינית בשנת 1932.
ב-1935 החל את הקריירה הדיפלומטית שלו במשרד החוץ של הרפובליקה הסינית. משרתו הראשונה הייתה בטורקיה. ב-1937 הוצב כמזכיר ראשון במשלחת הסינית בווינה. לאחר האנשלוס ב-1938, כשאוסטריה סופחה לרייך השלישי, המשלחת הייתה לקונסוליה וחה פנגשאן קיבל את משרת הקונסול הכללי.
בשל אופיו החם והמוחצן היה חה מעורה בחברה הווינאית הגבוהה, ובין ידידיו היו יהודים רבים.
פועלו בתקופת השואה

מצבם של 200,000 יהודי אוסטריה החמיר במהירות לאחר ליל הבדולח (בלילה שבין 9 - 10 בנובמבר 1938), אך על מנת לעזוב את המדינה נדרשו להציג הוכחה להגירה, בדרך כלל אשרה למדינה זרה או כרטיס אנייה בעל תוקף. הוכחה כזו הייתה קשה להשגה, והפכה קשה אף יותר לאחר כישלונה של ועידת אוויאן (ב-6 ביולי 1938) שהמחישה את חוסר נכונותן של 32 המדינות שהשתתפו בה להתמודד עם בעיית הפליטים היהודים.
חה פנגשאן החל להנפיק ליהודים אשרות לשאנגחאי, בפועלו מסיבות הומניטריות, תוך שהוא מפר בכך הוראה מפורשת של הממונה עליו, צ'ן ג'י, שגריר סין בברלין, אשר היה מעוניין להימנע ממתן אשרות רבות כל כך כדי לא לפגוע בהידוק הקשרים בין סין לגרמניה הנאצית. צ'ן ג'י אף שלח נציג לווינה לבדוק שמועה שקרית כי חה "מוכר" אשרות. למרות הסיכון למשרתו ולמשפחתו שחיה עמו בווינה תחת השלטון הנאצי, חה הנפיק אשרות לכל דורש.
באותה עת לא הייתה נחוצה אשרה כדי להיכנס לשאנגחאי, אך אשרה כזו אפשרה ליהודים לצאת מאוסטריה. משפחות יהודיות רבות עזבו כך לשאנגחאי, ומאוחר יותר עברו רובן להונג קונג ולאוסטרליה. חלק מהעוזבים השתמשו באשרות כדי לצאת מאוסטריה למדינות אחרות ללא כל כוונה להגיע לשאנגחאי; חה היה מודע לכך.
אריק גולדשטאוב, אחד מניצוליו, סיפר כי נדחה על ידי 50 קונסוליות אחרות לפני שקיבל מחה פנגשאן אשרות לו ולכ-20 מבני משפחתו. ניצולה אחרת, לילית-סילביה דורון, העידה כי האשרה אפשרה את הוצאתו של אחיה קרל ממחנה הריכוז דכאו. בין מי שזכו להיחלץ מאוסטריה הנאצית ולהגיע לסין נמנה ד"ר יעקב רוזנפלד, שהצטרף ב-1941 לצבא השחרור העממי כרופא ושירת בו תחילה במלחמת סין יפן השנייה ולאחר מכן, בדרגת גנרל, לצד הכוחות הקומוניסטים עד להקמת הרפובליקה העממית של סין ב-1949.
לאחר שהנאצים הלאימו את בניין הקונסוליה שהיה בבעלות יהודית, וממשלת סין סירבה לפתוח את הקונסוליה מחדש במיקום חלופי (בתואנה של חוסר מימון), חה פנגשאן מימן מכספו שכירת משרד אחר והמשיך בהנפקת האשרות.
חה פנגשאן המשיך להנפיק אשרות אלו עד שאולץ לחזור לסין במאי 1940. הערה באשר לאי-הציות להוראות נרשמה בתיקו האישי במשרד החוץ ב-1939 והייתה כנראה על רקע זה.
לא ידוע כמה יהודים ניצלו מהשואה כך, אך כיוון שידוע כי במהלך מחצית השנה הראשונה בתפקידו הנפיק 2,000 אשרות, יש להניח כי מדובר באלפים.
לאחר מלחמת העולם השנייה

לאחר שובו לסין ועד תום מלחמת העולם השנייה היה מעורב במאמץ המלחמתי של סין כנגד יפן במסגרת מלחמת סין–יפן השנייה.
החל מ-1947 ולמשך תשע שנים היה שגריר במצרים ובמדינות מזרח-תיכוניות נוספות. בשנת 1949 הסתיימה מלחמת האזרחים הסינית בניצחונם של הקומוניסטים אשר השתלטו על סין היבשתית. חה בחר להישאר נאמן למנהיגי המפלגה הלאומית הסינית אשר נסו לאי טאיוואן וקבעו בו את משכנה הגולה של הרפובליקה הסינית.
בהמשך הקריירה שלו שירת כשגריר טאיוואן ("הרפובליקה הסינית") במדינות רבות, בהן מקסיקו, בוליביה וקולומביה. לאחר פרישתו ב-1973 התיישב בסן פרנסיסקו וכתב את זכרונותיו.
לאחר פרישתו, מנעה ממנו טאיוואן את הפנסיה שלו בתואנה כי "לא נתן דין וחשבון כראוי" על שווה ערך של 300 דולר מהוצאות השגרירות. סבורים כי להאשמות אלו היו מניע פוליטי. למרות פניות חוזרות ונשנות, ממשלת טאיוואן לא ניקתה אותו מהאשמות אלו.
בשנות ה-80 חזר מספר פעמים לסין העממית ואף ביקר ב-1986 בבית הספר בו למד בצ'אנגשה לרגל יובל השמונים של המוסד.
ב-1985 הואשם, ייתכן שהאשמת שווא, על ידי הממשל הטאיוואני במעילה שביצע לכאורה ב-1970.
הספר שלו "40 שנות חיי כדיפלומט" (外交生涯四十年) פורסם ב-1990.
חה פנגשאן נפטר בגיל 96 בסן פרנסיסקו.
הכרה כחסיד אומות העולם

חה פנגשאן לא זכה להוקרה רשמית בחייו על פועלו למען יהודי אוסטריה. רק לאחר מותו התקבלו ב"יד ושם" עדויות של ניצולים שניצלו בזכותו, ובעקבותיהן הוכר בשנת 2000 כחסיד אומות העולם. הוא השני מבין שני סינים שזכו להכרה כזו. הראשון היה פַּן ג'וּנשוּן.
הוא תואר כאדם שרגש חם ואינטלקט שכנו בו זה לצד זה, אדם שהונחה על ידי עקרונות הקונפוציאניזם וליבו היה מלא חמלה. לדבריו: "זה דבר טבעי לחוש חמלה ולרצות לעזור. מנקודת מבט הומנית, כך צריך להיות."
ראו גם

גטו שאנגחאי
מסמך שהונפק על ידי חה פנגשאן
מסמך שהונפק על ידי חה פנגשאן
כתובת זיכרון על בניין הארמון לאריש פון מניך בווינה שבו פעל הקונסול חה פנגשאן
וידוא הריגה

וידוא הריגה הוא פעולה המבוצעת בעת קרב, או אחריו, ומטרתה לוודא כי חייל אויב הנראה פגוע הוא הרוג בלי ספק, ולכן אינו מהווה עוד איום על הכוחות הלוחמים. כאשר הפעולה נעשית במהלך הקרב, מקובל להצדיק אותה בכך שהכוח הלוחם, שאינו יכול לעסוק בשביית חיילי אויב פצועים, אינו מוכן לספוג אבדות מאויב הנותר ללא השגחה.
במקרים אחרים, כאשר הכוח סיים את התקדמותו והוא יכול להתפנות לטיפול בפצועיו, וידוא הריגה הוא פעולה בלתי מוסרית הפוגעת בטוהר הנשק, ואף נחשבת להריגה או רצח. בין המבקרים את פעולותיהם של צבאות לוחמים, קיים גם חשש כי חיילים עשויים להתעלל בגופות במסווה של וידוא הריגה.
ראו גם

הוצאה להורג לאחר המוות
לקריאה נוספת

רפי מן, לא יעלה על הדעת – ציטוטים, ביטויים, כינויים ומטבעות לשון, הד ארצי הוצאה לאור, 1998, הערך "וידוא הריגה", עמ' 91
זולטאן ריבלי

| --- | --- |

 לידה:  6 בספטמבר 1951 (בן 73) מוהאץ', הונגריה 
 הישג בולט:  השתתפות בתחרות מועמדים של אליפות העולם בשחמט 1984
 הדרגה הגבוהה ביותר:  רב אמן משנת 1973
 מד כושר מרבי:  2625 (ינואר 1989)
 מד כושר נוכחי:  2475 ‏(אוקטובר 2024)
 מדינה:  הונגריה
 
זולטאן ריבלי (בהונגרית: Zoltán Ribli ;‏ נולד ב-6 בספטמבר 1951, מוהאץ' הונגריה) הוא שחמטאי הונגרי בדרגת רב אמן. היה אלוף הונגריה בשחמט, התחרה באליפות העולם בשחמט.
זולטאן ריבלי פעמיים היה אלוף אירופה לנוער (ב-1969 ו-1971). בשנים 1973, 1974 ו-1977 הוא היה אלוף הונגריה בשחמט.
בשנים 1984 ו-1987 הוא העפיל לשלבים המתקדמים של אליפות העולם. בשנת 1984 הוא הודח בחצי הגמר על ידי וסילי סמיסלוב. בשנת 1986 הוא ניצח בתחרות השחמט בדורטמונד
במהלך שנות ה-70 וה-80 של המאה ה-20 ריבלי זכה במספר תחרויות חשובות. מאוחר יותר הוא השתתף בתחרויות מעטות, אך אפילו בשנת 2002 הצליח לנצח בתחרות[דרושה הבהרה].
ריבלי כתב מספר ספרים בנושא שחמט.
זולטאן ריבלי באולימפיאדת השחמט

בין השנים 1970 ל-1994 השתתף זולטאן ריבלי ב-12 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1970 | 2 עת | הונגריה |  | 4.5 מ-7 | 3+ 3= 1- | 64.2 | 2 קבוצתי |
|  1972 | 4 | הונגריה | 2505 | 13 מ-17 | 9+ 8= 1- | 76.5 | 2 קבוצתי, 4 אישי |
|  1974 | 4 | הונגריה | 2525 | 12 מ-17 | 7+ 10= 0- | 70.6 | 6 קבוצתי, 6 אישי |
|  1978 | 2 | הונגריה | 2585 | 9 מ-13 | 5+ 8= 0- | 69.2 | 1 קבוצתי, 4 אישי |
|  1980 | 2 | הונגריה | 2610 | 8.5 מ-13 | 4+ 9= 0- | 65.4 | 2 קבוצתי, 11 אישי |
|  1982 | 2 | הונגריה | 2580 | 9 מ-14 | 5+ 8= 1- | 64.2 | 5 קבוצתי, 14 אישי |
|  1984 | 2 | הונגריה | 2600 | 6.5 מ-11 | 3+ 7= 1- | 59.1 | 4 קבוצתי, 21 אישי |
|  1986 | 2 | הונגריה | 2585 | 7 מ-12 | 4+ 6= 2- | 58.3 | 4 קבוצתי, 33 אישי |
|  1988 | 2 | הונגריה | 2630 | 6.5 מ-11 | 2+ 9= 0- | 59.1 | 5 קבוצתי, 23 אישי |
|  1990 | 1 | הונגריה | 2610 | 5.5 מ-12 | 1+ 9= 2- | 45.8 | 17 קבוצתי, 66 אישי |
|  1992 | 3 | הונגריה | 2595 | 7.5 מ-12 | 4+ 7= 1- | 62.5 | 17 קבוצתי, 11 אישי |
|  1994 | עת | הונגריה | 2605 | 4 מ-6 | 2+ 4= 0- | 66.7 | 8 קבוצתי |
|  2010 | 1 | סלובניה | 2632 | 3 מ-9 | 1+ 4= 4- | 33.3 | 36 קבוצתי, 71 אישי |
|  2012 | 2 | סלובניה | 2609 | 6 מ-10 | 3+ 6= 1- | 60.0 | 25 קבוצתי, 12 אישי |
|  2014 | 2 | סלובניה | 2618 | 6.5 מ-10 | 5+ 3= 2- | 65.0 | 38 קבוצתי, 28 אישי |
הערות שוליים

↑  Ribli, Zoltán - Men's Chess Olympiads, באתר אולימפבייס (באנגלית)
| --- | --- |
בקרת זהויות :  ISNI: 0000 0000 2479 757X  LCCN: n86012358  NTA: 072047801  VIAF: 35927157   WorldCat (עם VIAF): 35927157
חורשים בבוץ

חורשים בבוץ הוא אלבום האולפן המשותף הראשון של הראפרים הישראלים לוקץ' וסגול 59 (בתור "סדרני העבודה"), האלבום יצא לאור ב-21 בדצמבר 2018 בהפקתם של סגול 59 ואורי שוחט.
רשימת רצועות

כל השירים נכתבו והולחנו על ידי איתי לוקץ' וחן רותם.
| מס' | שם | משך |
| --- | --- | --- |
| 1. | חגיגה במושב  | 1:04 |
| 2. | טנדר, טרקטור וצינור  | 3:38 |
| 3. | בירה קרה ואישה חמה  | 3:39 |
| 4. | אם תהיי דיילת  | 4:03 |
| 5. | כמה הודעות  | 0:37 |
| 6. | בזמני, בזמנך  | 4:12 |
| 7. | אישה זה לא רובה  | 3:52 |
| 8. | כשהייתי על הסוס  | 3:15 |
| 9. | סוף הערב  | 0:37 |
| 10. | איש עיר ואיש כפר (בונוס)   | 3:22 |
ורדה ברגר

| --- | --- |

 לידה:  18 בפברואר 1937 (בת 87) רחובות, פלשתינה (א"י) 
 מדינה:  ישראל 
 מקום מגורים:  תל אביב
 השכלה:  אוניברסיטת תל אביב
 http://www.vbreger.com/
 
ורדה ברגר (נולדה ב-18 בפברואר 1937) היא אמנית ומשוררת ישראלית.
ביוגרפיה

ברגר נולדה ברחובות, ישראל. היא סיימה תואר ראשון בכימיה-מדעים בטכניון ותואר שני בכימיה באוניברסיטת תל אביב. לצד עיסוקה בציור ושירה, עסקה במחקר ובהוראה עד פרישתה ב-1990. היא מתגוררת כיום בתל אביב.
את השכלתה האמנותית רכשה בהולנד, בפקולטה לאמנות באוניברסיטת תל אביב, באוניברסיטה העממית ובבית המדרש למורים ברמת השרון.
מאז שנות ה-90 הפכו הציור והשירה לעיסוקה העיקרי. בין מוריה היו יוסי גטניו, הציירת אסתר פרץ ארד והצייר והסופר יאיר גרבוז.
במהלך השנים הציגה ברגר כעשרים וחמש תערוכות אישיות ותערוכות קבוצתיות רבות. היא הוזמנה והשתתפה בסימפוזיונים בינלאומיים בסלובקיה, גרמניה, איטליה, בולגריה, פינלנד, ישראל, אנגליה ואוסטריה.
ברגר זוכת מדליית קפקא לאמנויות לשנת 2004, פרס קידום השלום בעולם באמצעות אמנות.
ברגר חברה באגודת הציירים והפסלים של תל אביב משנת 1986 כמו כן היא נבחרה לאגודה הבינלאומית לאמנים אירופים. European artists, ומשנת 2013 AFC - Artists for Conservation, אגודת אמנים בינלאומית למען שימור והטבע - כמו כן, נבחרה לאיגוד הסופרים העבריים ולאגודת הסופרים הכללית, לאגודת wag - world art games, לאגודת Iflac - אגודה בינלאומית לשלום ונגד טרור ולאחרונה לאגודה הבריטית Explorers Against Extinction.
ב-2007 הציגה את התערוכה "אפריקה מפרפרת" בעקבות מסע ספארי באפריקה, ביצירות שהוצגו בתערוכה היא השתמשה במסכות אפריקאיות ובמפת אפריקה.
ב־2008 הוזמנה לפסטיבל בינלאומי של החברה להגנת הטבע באגמון החולה. הביטוי לכך יושם בתערוכותיה "כנפיים ללא גבולות", ובתערוכה בבית האמנים בתל אביב בבית גבריאל בכנרת ועוד בה הוצגה שיריה לצד ציוריה. בעקבותיהם הוזמנה לביאנלות הבינלאומיות באיזמיר, בלונדון, ניו-יורק ופירנצה.
ב-2012 יצא לאור ספרה My planet שירים וציורים עברית אנגלית בהוצאת אבן חושן ובעיצובו של דוד טרטקובר.
ב-2020 הוזמנה לתערוכה Woman's Essence ברומא ובחסות האו"ם, בקטלוג הוקדשו 4 עמודים לציוריה ולשיריה.